વિતાન સુદ બીજ

વિતાન સુદ બીજ એ રમેશ પારેખે લખેલી ગુજરાતી કવિતાઓનો કાવ્યસંગ્રહ છે. ૧૯૯૪માં આ પુસ્તકને ગુજરાતી માટે સાહિત્ય અકાદમીનો પુરસ્કાર મળ્યો હતો.

 ઇતિહાસ 
સૌ પ્રથમ આ પુસ્તક ૧૯૮૯માં ગુજરાત સાહિત્ય અકાદમી દ્વારા પ્રકાશિત કરવામાં આવ્યું હતું. પાછળથી, આ પુસ્તકની કવિતાઓનો સમાવેશ ગુજરાત સાહિત્ય અકાદમી દ્વારા પ્રકાશિત રમેશ પારેખની સંંપૂર્ણ કૃતિઓ - 'છ અક્ષરનું નામ' -માં પણ કરવામાં આવ્યો હતો.

 પુસ્તકની રચનાઓ 
પુસ્તકમાં ૫૯ ગઝલો, ૬ મુક્તકો, ૨૪ છૂટક શેર અને ૯૯ ગીત કવિતાઓ બોલચાલની ભાષામાં રચાયેલા છે. તેમાં "એક સંયુક્ત ગીત" નામની કવિતા શામેલ છે, જે ૬ ઓક્ટોબર ૧૯૮૫માં ગુજરાતી લેખક અનિલ જોશીના સહયોગથી રચાયેલી હતી.

 પુરસ્કાર 
સાહિત્ય અકાદમી, નવી દિલ્હી તરફથી આ પુસ્તકને ૧૯૯૪ના સાહિત્ય અકાદમી પારિતોષિકથી નવાજવામાં આવ્યું હતું. આ પુસ્તકને ભારતીય ભાષા પરિષદ, કલકત્તા તરફથી રાજકુમાર ભુવાલકા પુરસ્કાર પણ મળ્યો છે.

 સંદર્ભ 

શ્રેણી:ગુજરાતી સાહિત્ય
શ્રેણી:ગુજરાતી પદ્યસંગ્રહ